ALMENT TILTAK UM SAMTYKKIGRUNDAÐA NEYÐTØKULÓGGÁVU: Seinastu 6 árini hevur Amnesty saman við Føroya Politi, Almannaráðnum og Fólkaheilsuráðnum varpað ljós á samtykki, og at SEX KREVUR SAMTYKKI. Í 2020 varð revsilógin í Danmark um neyðtøku broytt frá at byggja á harðskap, tvingsul ella hóttan um tvingsul til at byggja á samtykki. Danska lógin var meinlík føroysku lógini í dag, men meiriluti varð fyri at dagføra hana við virknaði frá 1. januar 2021. Í ljósinum av hesum, halda vit tað vera viðkomandi at seta spurningin alment í Føroyum um, hvørt Føroyar skulu hava eina samtykkigrundaða neyðtøkulóggávu? Hví, hví ikki, og hvør kunning skal fylgja við eini slíkari lógarbroyting? Vit fáa umboð frá politisku flokkunum til eitt opið kjak um evnið. Eisini verða kunnandi upplegg frá serfrøðingum undan pallborðinum. Óluva Zachariassen kemur at leiða prátið. Les meira um samtykkigrundaða neyðtøkulóggávu HER Hesuferð skulu veljast 2 nevndarlimir og 2 tiltakslimir. Ynskir tú at stilla upp til nevndina og hevur spurningar hesum viðvíkjandi, ert tú vælkomin at seta teg í samband við forkvinnuna Turið Jóhansdóttir (chair @ amnesty. fo). HEVUR TÚ HUG AT GERAST VIRKIN Í UNGDÓMSBÓLKINUM? Um tú hevur hug at gerast virkin í ungdómsbólkinum, ert tú eisini vælkomin á fund. Umboð frá ungdómsbólkinum verða til staðar. Tú kanst melda teg í ungdómsbólkin við at skriva til okkum á instagram ella facebook. Við Amnesty kvøðu, Skrivstova og nevnd hjá Amnesty International Føroyar Tú kann lesa meria um okkara cookies í stillingunum her. Neyðugar Hetta eru neyðugar cookies sum gera teir grundleggjandi stillingar á heimasíðuni, so at allar funkur virka sum tær skulu.